湖南有大竹世號貓頭取以作枕仍爲賦詩
作者：韓駒
朝代：宋

paragraphs: 湖南人家養貍奴，夜出相乳肥其膚。
買魚穿柳不蒙聘，深蹲地底老欲枯。
誰將作枕置榻上，擁腫似慣眠氍毹。
慵便玉枕分已無，孫生洗耳非良圖。
茆齋紙帳施團蒲，與我同歸夜相娛。
更長月黑試附卧，鼠目尚爾驚睢盱。
坐令先生春睡美，夣魂直繞赤沙湖。
更煩黄妳好看取，走入旁舍無人呼。